DEĊIŻJONI TAL-KUMMISSJONI
tal-5 ta' Diċembru 2006
li temenda d-Deċiżjoni 2006/80/KE fir-rigward tas-Slovenja
(innotifikata taħt dokument numru C(2006) 5797)
(It-test Sloven biss huwa awtentiku)
(2006/883/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 92/102/KEE tas-27 ta' Novembru 1992 dwar l-identifikazzjoni u r-reġistrazzjoni ta' l-annimali (1), u partikolarment l-Artikolu 3(2)(a) tagħha,
Billi:
(1)
Id-Direttiva 92/102/KEE tistabbilixxi l-ħtiġijiet minimi għall-identifikazzjoni u r-reġistrazzjoni ta' l-annimali, mingħajr preġudizzju għal regoli aktar iddettaljati tal-Komunità li jistgħu jiġu stabbiliti għall-eradikazzjoni tal-mard jew għall-għanijiet ta' kontroll.
(2)
Taħt l-Artikolu (3)1 tad-Direttiva 92/102/KEE, l-Istati Membri għandhom jiżguraw li l-awtorità kompetenti għandha lista aġġornata ta' l-istabbilimenti li jżommu l-annimali koperti b'dik id-Direttiva u li jinsabu fit-territorju tagħhom.
(3)
L-Artikolu 3(2) tad-Direttiva 92/102/KEE jipprevedi għall-possibilità li l-Istati Membri jiġu awtorizzati biex jeskludu mil-lista ta' stabbilimenti meħtieġa bl-Artikolu 3(1) persuni naturali li jrabbu ħanżir wieħed għall-użu jew għall-konsum personali tagħhom, sakemm dak l-annimal huwa suġġett għall-kontrolli stabbiliti f'dik id-Direttiva qabel kwalunkwe moviment.
(4)
Id-Deċiżjoni tal-Kummissjoni 2006/80/KE (2) tawtorizza lil ċertu Stati Membri biex japplikaw id-deroga prevista fl-Artikolu 3(2) tad-Direttiva tal-Kunsill 92/102/KEE fir-rigward ta' stabbilimenti b'ħanżir wieħed biss.
(5)
Is-Slovenja talbet awtorizzazzjoni prevista fl-Artikolu 3(2) tad-Direttiva 92/102/KE fir-rigward ta' stabbilimenti li għandhom ħanżir wieħed u tat il-garanziji xierqa fir-rigward tal-kontrolli stabbiliti f'dik id-Direttiva.
(6)
Huwa għalhekk xieraq li s-Slovenja tiġi awtorizzata li tapplika dik id-deroga.
(7)
Id-Deċiżjoni 2006/80/KE għandha għalhekk tiġi emendata skond dan.
(8)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
L-Anness ta' din id-Deċiżjoni 2006/80/KE qed jiġi sostitwit bit-test fl-Anness għal din id-Deċiżjoni.
Artikolu 2
Din id-Deċiżjoni hija indirizzata lir-Repubblika tas-Slovenja.
Magħmul fi Brussel, 5 Diċembru 2006.